Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30.10.2002
K materiálu č. 7805/2002
K bodu č. 21	
     

S T A N O V I S K O

k návrhu zákona, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov    

I
	Návrh zákona, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov predkladá na rokovanie vlády SR podpredseda vlády a minister financií Ivan Mikloš.
II.
	Cieľom návrhu zákona je úprava sadzieb dane tak, aby bola v súlade so smernicou rady 92/82/EHS k zbližovaniu sadzieb spotrebných daní.
III.
Nepriame zdaňovanie patrí medzi priority v oblasti aproximácie práva podľa čl.70 Európskej dohody o pridružení a takisto medzi priority odporúčané v Bielej knihe – kapitola 22 (Nepriame zdaňovanie)  . V práve Európskej únie je upravené primárnou legislatívou v čl.90-93 Zmluvy o založení ES a sekundárnou legislatívou, a to:
- v smernici rady č.92/12/EHS o všeobecnom systéme, držbe, preprave a kontrole tovarov podliehajúcich spotrebnej dani v znení neskorších predpisov, ktorá určuje všeobecné princípy pre oblasť spotrebných daní,
- v smernici rady č.92/81/EHS o harmonizácii štruktúry spotrebných daní z minerálnych olejov, ktorá vymedzuje predmet spotrebnej dane a upravuje základné princípy zdaňovania tovarov podliehajúcich spotrebnej dani z minerálnych olejov,
- v smernici rady č.92/82/EHS o približovaní sadzieb spotrebnej dane z minerálnych olejov, ktorá vymedzuje minerálne oleje, na ktoré sa musia uplatniť minimálne sadzby spotrebnej  dane. 
IV.
Sekcia Inštitút pre aproximáciu práva uplatňuje k návrhu zákona nasledovné pripomienky:
Predkladateľ v doložke zlučiteľnosti konštatuje úplnú kompatibilitu návrhu zákona so smernicou 92/82/EHS. S uvedeným konštatovaním nemožno súhlasiť a navrhujeme predkladateľovi zmeniť stupeň zlučiteľnosti na čiastočnú. 
Odôvodnenie:  Vzhľadom na to, že čl. 7 a čl. 8 smernice 92/82/EHS nie je transponovaný vo svojej celistvosti, navrhujeme predkladateľovi zmeniť stupeň zlučiteľnosti na čiastočnú.

Bratislava	29.10.2002	
Vypracoval:	Mgr.Jaroš
	
Tel.:	57295633

JUDr. Mária Krošlákovágenerálna riaditeľka